**ПЛАН ЗА ДЕЙСТВИЕ**

*Мерките, представени в настоящия план за действие, в това число законодателните предложения и целенасочените изменения в Регламента REACH, ще трябва да бъдат изпълнени в съответствие с принципите за по-добро законотворчество и да се подлагат на преценки и на оценка на въздействието, по целесъобразност.*

|  |  |  |
| --- | --- | --- |
| **Ключови действия, които Комисията трябва да предприеме** | **Законодателство на ЕС** | **Примерен график**  |
| Провеждане на кръгла маса на високо равнище с цел насърчаване на ефикасността и ефективността на законодателството в областта на химикалите, стимулиране на разработването и внедряването на иновативни, безопасни и устойчиви химикали и мониторинг на отражението на действията на стратегията |  | 2021 г.  |
| **Иновации за безопасни и устойчиви химикали в ЕС**  |
| Разработване на критерии на ЕС за безопасност и устойчивост на химикалите още при проектирането  |  | 2022 г.  |
| Създаване на равнището на ЕС на мрежа за подкрепа за безопасност и устойчивост още при проектирането  |  | 2023 г.  |
| Осигуряване на финансова подкрепа за разработването, пускането на пазара, внедряването и усвояването на безопасни и устойчиви вещества, материали и продукти още при проектирането |  | От 2021 г.  |
| Набелязване на несъответствията и пропуските в уменията по отношение на безопасността и устойчивостта още при проектирането и отправяне на препоръки |  | 2021 г.  |
| Разработване на ключови показатели за ефективността за измерване на прехода на промишлеността към производството на безопасни и устойчиви химикали  |  | 2021 г.  |
| Въвеждане на правни изисквания относно наличието на вещества, пораждащи безпокойство, в това число PFAS, посредством инициативата за устойчивите продукти  | (Предстоящата) инициатива за устойчивите продукти  | 2021—2022 г.  |
| Инициативи и финансиране за насърчаване на развитието на зелени и интелигентни технологии, усъвършенствани материали и иновативни бизнес модели за производството и употребата на химикали с ниски въглеродни емисии и слабо въздействие върху околната среда  |  | От 2021 г.  |
| Достъп до рисково финансиране, по-специално за МСП и стартиращите предприятия |  | От 2021 г.  |
| Внасяне на изменения в законодателството на ЕС относно емисиите от промишлеността за насърчаване на употребата на по-безопасни химикали от страна на промишлеността на ЕС  | Директива относно емисиите от промишлеността | 2021 г. |
| Идентифициране на ключовите вериги за създаване на стойност и на зависимостите, при които химикалите са важни градивни елементи, и поемане на ангажимент със заинтересованите страни за подобряване на стратегическите прогнози на ЕС относно химикалите  |  | От 2021 г.  |
| Насърчаване на междурегионалното сътрудничество по устойчиви вериги за създаване на стойност в областта на химикалите чрез интелигентна специализация, за да се ускори разработването на съвместни инвестиционни проекти  |  | От 2021 г.  |
| Подпомагане на преквалификацията и повишаването на квалификацията на работната ръка за осъществяване на екологичния и цифровия преход |  | От 2020 г.  |
| **По-силна правна рамка на ЕС за справяне с неотложните проблеми, свързани с околната среда и здравето** |
| Пътна карта, която дава приоритет на канцерогенни, мутагенни и токсични за репродукцията (CMR) вещества, нарушители на функциите на ендокринната система, устойчиви, биоакумулиращи и токсични (PBT) вещества или много устойчиви и много биоакумулиращи (vPvB) вещества, имунотоксични вещества, невротоксични вещества, вещества, токсични за конкретни органи, и респираторни сенсибилизатори за (групови) ограничения съгласно Регламента REACH  | Регламент REACH (комитология) | 2021 г.  |
| Предложения за разширяване на общия подход към управлението на риска, за да се гарантира, че потребителските продукти не съдържат химикали, които причиняват рак, генни мутации, не засягат репродуктивната или ендокринната система или са устойчиви, биоакумулиращи и токсични. оценка на условията и графика за разширяване на обхвата на същия подход, така че той да включва и други химикали, включително такива, които засягат имунната, нервната или дихателната система, и химикалите, токсични за конкретен орган | Член 68, параграф 2 от Регламента REACH.Регламент относно материалите, предназначени за контакт с храниРегламент относно козметичните продуктиДиректива относно безопасността на детските играчкиЗаконодателен път за други потребителски продукти (напр. детергенти), които да се идентифицират при оценката на въздействието | 2022 г. 2022 г. 2022 г. 2022 г.  |
| Предложение за изменение на член 68, параграф 2 от Регламента REACH с цел добавяне на професионалните ползватели | Регламент REACH | 2022 г.  |
| Въвеждане на задължителни правни изисквания в рамките на Директивата за общата безопасност на продуктите и на ограничения в Регламента REACH с цел повишаване на безопасността на децата по отношение на опасните химикали в изделия за деца и други продукти за деца (различни от играчки) | Регламент REACH (комитология)Директива относно общата безопасност на продуктите | 2022 г. 2021 г.  |
| В процеса на предстоящата стратегическа рамка за здравословни и безопасни условия на труд набелязване на допълнителни приоритети за справяне с експозицията на работниците на опасни вещества, в това число като се идентифицират най-вредните вещества, за които Комисията ще предложи определянето на гранична стойност на професионална експозиция след провеждането на процеса на консултации в областта на здравословните и безопасни условия на труд | Стратегическа рамка за здравословни и безопасни условия на труд | 2021 г.  |
| След консултация със социалните партньори, засилване на защитата на работниците, по-специално като се предложи да се занижат съществуващите гранични стойности на професионална експозиция за олово и азбест, и като се установи задължителна гранична стойност за диизоцианати | Директива относно химичните агенти, Директива относно експозицията на азбест по време на работа | 2022 г.  |
| Определяне на критерии за съществените приложения като се вземе предвид определението в Монреалския протокол  |  | 2021—2022 г.  |
| Предложение за изменение на Регламента CLP с цел въвеждане на нови класове опасности за нарушителите на функциите на ендокринната система, PBT/vPvB и устойчивите и мобилните вещества и прилагането им във всички законодателни актове | Регламент CLP | 2021 г.  |
| Актуализиране на изискванията по отношение на предоставянето на информация, за да се позволи идентифицирането на нарушителите на функциите на ендокринната система, по-специално в рамките на Регламента REACH, законодателството в областта на козметичните продукти, материалите, предназначени за контакт с храни, продуктите за растителна защита и биоцидите  | Регламент REACH (комитология)Регламент за биоцидите (приложения)Регламент относно продуктите за растителна защита (съобщения на Комисията)Регламент относно материалите, предназначени за контакт с храниРегламент относно козметичните продукти | 2022 г. 2021 г. 2021 г. 2022 г. 2022 г.  |
| Проучване на най-добрия начин за въвеждане на фактор(и) за оценка на смеси в приложение I към Регламента REACH | Регламент REACH (комитология) | 2022 г.  |
| Въвеждане или подобряване на съответните разпоредби, за да се вземе предвид комбинираното въздействие на химикалите във водата, материалите, предназначени за контакт с храни, хранителните добавки, играчките, детергентите, козметичните продукти | Директива относно стандартите за качество на околната среда/Директива за подземните води (приложения)Регламент относно материалите, предназначени за контакт с храниРегламент относно добавките в храните(комитология)Регламент относно детергентитеДиректива относно безопасността на детските играчкиРегламент относно козметичните продукти | 2022 г. 2022 г. 2022 г. 2022 г.2022 г. 2022 г.  |
| Предложение за изменение на член 57 от Регламента REACH с цел добавяне на нарушителите на функциите на ендокринната система, устойчивите, мобилни и токсични (PMT) и много устойчивите и много мобилни (vPvM) вещества към списъка с вещества, пораждащи сериозно безпокойство  | Регламент REACH | 2022 г.  |
| Предложение за ограничаване употребата на PFAS за всички несъществени приложения, в това число и в потребителските продукти, съгласно Регламента REACH  | Регламент REACH (комитология) | 2022—2024 г.  |
| Преразглеждане на приложенията към Директивата относно стандартите за качество на околната среда и Директивата за подземните води за въвеждане на PFAS като група, когато това е възможно  | Директива относно стандартите за качество на околната среда/Директива за подземните води (приложения) | 2022 г.  |
| Справяне с наличието на PFAS в храните посредством въвеждането на гранични стойности в законодателството в областта на замърсителите на храните  | Регламент относно замърсителите на храните(комитология) | 2022 г.  |
| Предложение за преразглеждане на законодателството относно емисиите от промишлеността и на Европейския регистър за изпускането и преноса на замърсители, за да се вземат предвид емисиите и докладването за PFAS от страна на промишлените предприятия  | Директива относно емисиите от промишлеността | 2021 г.  |
| Предложение за намиране на решение за емисиите на PFAS на етапа на отпадъците включително чрез преразглеждане на законодателството относно утайките от отпадъчни води | Директива относно утайките от отпадъчни води | 2023 г.  |
| Предложения по силата на Стокхолмската конвенция и Базелската конвенция за намиране на решение на опасенията, свързани с PFAS, на световно равнище |  | 2023—2024 г.  |
| Общоевропейски подход и финансова подкрепа за иновативни решения за отстраняване на замърсяването с PFAS |  | От 2020 г.  |
| Опростяване и консолидиране на правната рамка  |
| Установяване на процедура „Едно вещество — една оценка“ за координиране на оценката на опасностите/рисковете от химикалите в законодателството в областта на химикалите с помощта на единен Инструмент за координация на публичните органи, експертна група и механизъм за координация на Комисията  |  | От 2021 г.  |
| Хоризонтално предложение за преразпределяне на техническата и научната работа на ЕС относно химикалите на агенциите на ЕС |  | 2022 г.  |
| Предложение за учредителен регламент за Европейската агенция по химикали  |  | 2023 г.  |
| Предложение за изменение на Регламента CLP, за да се даде на Комисията мандат за започване на хармонизирана класификация  | Регламент CLP | 2021 г.  |
| Преразглеждане на определението за наноматериали  |  | 2021 г.  |
| Предложение за преразглеждане на процедурите за разрешаване и ограничаване по Регламента REACH  | Регламент REACH | 2022 г.  |
| Създаване на регистър на ЕС на граничните стойности, основани на здравни критерии, по отношение на здравето на човека и околната среда |  | 2022 г.  |
| Създаване на платформа за свободно достъпни данни за безопасността на химикалите, както и инструменти за достъп до съответните академични данни  |  | 2023 г.  |
| Хоризонтално предложение за премахване на законодателните пречки пред повторната употреба на данни, рационализиране на потока от данни в цялото законодателство и разширяване на обхвата на принципите за прозрачност и свободно достъпни данни от сектора за безопасност на храните на ЕС до други законодателни актове в областта на химикалите |  | 2023 г.  |
| Предложения да се даде възможност на органите на ЕС и на националните органи да възлагат изпитвания и мониторинг на веществата като част от регулаторната рамка |  | 2023 г.  |
| Разработване на рамка от показатели за химикалите |  | 2024 г.  |
| Предложение за изменение на Регламента REACH с цел въвеждането в него на европейски капацитет за одит  | Регламент REACH | 2022 г.  |
| Изменение на Регламента REACH, за да се гарантират проверките за съответствие на всички регистрационни досиета съгласно Регламента REACH и за да се разреши отмяната на регистрационни номера  | Регламент REACH | 2022 г.  |
| Предложение за разширяване на обхвата на действие на Европейската служба за борба с измамите до разследвания на разпространението на незаконни химични продукти в ЕС  |  | 2022 г.  |
| Предложения за актове за изпълнение съгласно Регламента за надзор на пазара за определяне на единни условия и честота на проверките за определени продукти | Регламент за надзора на пазара | 2022—2023 г.  |
| **Осигуряване на всеобхватна и прозрачна база знания за химикалите** |
| Предложения за преразглеждане на изискванията за регистрация в Регламента REACH, за да се гарантира: идентифицирането на вещества с критични опасни свойства, в това число въздействие върху нервната и имунната система, преминаването към подходи за групиране, регистрацията на подгрупа от полимери, информацията за цялостния отпечатък върху околната среда на химикалите, задължението за доклади за химическата безопасност за вещества между 1 и 10 тона | Регламент REACH | 2022 г. |
| Разработване на стратегическа програма за научни изследвания и иновации в областта на химикалите  |  | 2022 г.  |
| Финансиране на (био)мониторинг на човешкия организъм и околната среда в целия ЕС  |  | От 2020 г.  |
| Разработване на система на ЕС за ранно предупреждение и действие по отношение на химикалите  |  | 2023 г.  |
| **Разработване на модел, вдъхновяващ управлението на химикалите в световен мащаб** |
| Инициативи в сътрудничество с международните организации и промишлеността за насърчаване употребата на GHS на ООН на международно равнище  |  | От 2020 г.  |
| Предложение за въвеждане в GHS на ООН на критерии/класове на опасност и за тяхното адаптиране и поясняване в съответствие с Регламента CLP |  | 2022—2024 г.  |
| Подкрепа, по-специално посредством финансиране, за изграждането на капацитет за оценка и управление на химикалите в трети държави  |  | 2020—2022 г.  |
| Гарантиране, че опасните химикали, забранени в Европейския съюз, не се произвеждат за износ, включително чрез изменение на съответното законодателство, ако и когато това е необходимо |  | 2023 г.  |
| Насърчаване надлежната проверка на устойчивото производство и употреба на химикали в рамките на бъдещата инициатива за устойчиво корпоративно управление  |  | 2020—2024 г.  |